На основу члана 40. става 1. тачка 6, а у вези са чланом 15. ставом 1. тачка 13. Статаута Општине Чајетина ('' Службени лист општине Чајетина '', број 2/2019), Скупштина општине Чајетина, на седници одржаној 16. децембра 2021.године , донела је

**ОДЛУКУ О УКИДАЊУ СВОЈСТВА ДОБРА У ОПШТОЈ УПОТРЕБИ**

**НА ДЕЛУ НЕКАТЕГОРИСАНОГ ПУТА НА КАТАСТАРСКОЈ ПАРЦЕЛИ БРОЈ 7310/24 КО ЧАЈЕТИНА**

1. **УКИДА СЕ својство добра у општој употреби:**

**-**на делу катастарске парцеле број 7310/24 КО Чајетина, уписаној у Лист непокретности број 529 КО Чајетина, као градско грађевинско земљиште, по култури и начину коришћења земљиште под зградом и другим грађевинским објектом, који објекат је по начину коришћења некатегорисани пут у површини од 599 м2, у оквиру аналитичко геодетских тачака 1,2,3,4,5,6,7,8,9,10,11,12,13,14,15,16,17,18,19,20,21,22,23,24,25,26,27, на основу Пројекта препарцелације катастарских парцела број 7310/24 КО Чајетина и 7310/35 КО Чајетина, израђеним од стране Бироа за пројектовање ,,УРБАН КОНЦЕПТ“ Д.О.О. из Златибора, Насеље Слобода број 22а, Јелица Пашић Јовановић предузетник, потврђеног Потврдом Одељења за урбанизам и имовинскоправне послове Општинске управе Чајетина број 350-448/2021-03, од 23. новембра 2021.године, као саставним делом ове одлуке.

2.На основу ове одлуке, након њеног ступања на снагу, у јавним књигама у којима се води евиденција о непокретностима и правима на њима, у Служби за катастар непокретности у Чајетини, извршиће се брисање постојања објекта-некатегорисаног пута на делу катастарске парцеле наведене у тачки 1. изреке ове одлуке, а предметни делови катастаске парцеле ће се уписати као грађевинско земљиште у јавној својини Општине Чајетина.

3.Ова одлука ступа на снагу осмог дана од дана објављивања у '' Службеном листу општине Чајетина'' .

***О б р а з л о ж е њ е***

Одељење за урбанизам и имовинскоправне послове Општинске управе Чајетина, обратило се Скупштини општине Чајетина, захтевом за брисање дела некатегорисаног пута ради стицања услова за формиање грађевинске парцеле, на основу Елабората геодетског обележавања препарцелације катастарских парцела број 7310/24 КО Чајетина и 7310/35 КО Чајетина, потврђеног Потврдом Одељења за урбанизам и имовинскоправне послове Општинске управе Чајетина број 350-448/2021-03 од 23. новембра 2021. године.

 Уз предметни захтев, приложени су:

 -Елаборат геодетског обележавања препарцелације катастарских парцела број 7310/24 КО Чајетина и 7310/35 КО Чајетина, израђен од стране геодетске организације Геодетски послови DMP GEOSYSTEMS“, Душан Лазић, предузетник, Улица Свестосавска број 6, Чајетина, одговорни пројектант Душан Лазић, мастер инжењер геодезије, геодетска лиценца првог реда.

 -Потврда наведеног Елабората геодетског обележавања број 350-448/2021-03 од 23.новембра 2021. године, Одељења за урбаизам и имовинскоправне послове Општинске управе Чајетина

 -Сагласност Општинског правобранилаштва Општине Чајетина ОП број 1/2021 од 23. новембра 2021.године

 -Изводи из листова непокретности број 529 и 5254 КО Чајетина за катастарске парцеле број 731/24 КО Чајетина и 7310/35 КО Чајетина.

 Одељење за урбанизам и имовинскоправне послове Општинске управе Чајетина , као орган Оппштинске управе Чајетина, надлежан за имовинскоправне послове, утврдио је да се катастарска парцела број 7310/24 КО Чајетиина налази у јавној својини Општине Чајетина, и да је наведени Елаборат геодетског обележавања препарцелације катастарских парцела број 7310/24 КО Чајетина и 7310/35 КО Чајетина, урађен у складу са Планом генералне регулације насељеног места Чајетина-седиште Општине, са насељеним местом Златибор –прва фаза (Службени лист Општине Чајетина број 2/2012, 4/2016, 2/2017, 4/2017, 8/2017, 14/2018, 18/2019, 3/2020, 4/2020, 6/2021), на основу чега су се стекли услови из члана 65. Закона о планирању и изградњи.

 На основу важећих планских аката, предметни део наведене катастарске парцеле није обухваћен регулационом линијом планиране саобраћајнице, и истим пројектом је предвиђена друга траса, а како би предметни део био приведен планираној намени, потребно је укинути својство добра у општој употреби-јавног пута на поменутој катастарској парцели.

 У конкретном случају, део предметне катастарске парцеле број 7310/24 КО Чајетина, по намени која му је одређена важећим планским актима Општине Чајетина, представља некатегорисани пут, као добро у општој употреби, али је у конкретном случају, на терену, изгубио то својство,из којег се разлога мора извршити брисање својства некатегорисаног пута за ту катастарску парцелу, у јавним књигама о евиденцији о непокретностима и правима на њима, на основу чега део предметне катастарске парцеле постаје самостална катастарска парцела, у

јавној својини Општине Чајетина, која може да буду предмет отуђења или закупа, на основу важећих законских прописа.

 На основу члана 15. става 1.тачка 13. Статута Општине Чајетина, Општина Чајетина, као јединица локалне самоуправе, управља општинским имовином. Чланом 3. ставом 5. Закона о путевима, је прописано да су општински путеви, улице и некатегорисани путеви који не припадају државним путевима првог и другог реда, јавна својина јединице локалне самоуправе, на чијој се територији налазе, и да се у јавне књиге о непокретностима и правима на њима, уписују и промене на јавном путу и стварним правима која се заснивају на јавном путу, као и на некатегорисаним путевима.

На основу наведеног, одлучено је као у изреци овог решења.

**СКУПШТИНА ОПШТИНЕ ЧАЈЕТИНА**

**Број: 463-98/2021-02 од ­­­­ 16. децембра 2021.године**

 **ПРЕДСЕДНИК**

**СКУПШТИНЕ ОПШТИНЕ,**

 *Арсен Ђурић*